**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**№ BG14MFOP001-5.014 „Преработване на продуктите от риболов и аквакултури”, мярка 5.4 „Преработване на продуктите от риболов и аквакултури” по Програма за морско дело и рибарство (ПМДР) 2014-2020 г.,**

**одобрени с Докладна записка от**

**Ръководителя на Управляващия орган на ПМДР 2014-2020 г.**

**Въпрос получен по ел. поща на УО на ПМДР 2014-2020 г. 21.12.2020 г.**

E-mail на подател: [lotusadvisoryteam@gmail.com](mailto:lotusadvisoryteam@gmail.com), г-жа Татяна Пеева, „Лотус Адвайзъри Тийм“ ЕООД

Уважаеми дами и господа,

Във връзка с предоставената възможност в Насоките за кандидатстване по процедура BG14MFOP001-5.014, а именно: „Допустимо е извършването на всички разходи, за които се кандидатства, след подаване на формуляра за кандидатстване. При получаване на отказ от страна на УО на ПМДР на проектното предложение или на даден актив или услуга, извършените разходи остават за сметка на кандидата“ е необходимо всеки кандидат, който иска да се възползва от нея да има достъп до „ИСУН 2020 – Модул за управление на проекти и отчитане“, тъй като в този модул се намира функционалността за публикуване на публичните покани.

**Въпрос:**

С оглед използването на цитираната по-горе възможност моля да разясните, къде и как следва да бъдат публикувани публичните покани, тъй като кандидатите (бенефициентите) получават достъп от УО на ПМДР до „ИСУН 2020 – Модул за управление на проекти и отчитане“ след като е подписан договора за предоставяне на БФП.

С уважение,

„Лотус Адвайзъри Тийм“ ЕООД

**Отговор:**

В съответствие с правилата за предоставяне на безвъзмездна финансова помощ по Европейските структурни и инвестиционни фондове, кандидатите могат да обявяват процедури за избор на изпълнител преди сключване на административния договор за предоставяне на безвъзмездна помощ (АДБФП).

В модула за електронно кандидатстване ИСУН 2020, в меню „Е-тръжни процедури“ се намира подмодул „Моите е-тръжни процедури“, който е видим и достъпен само за регистрирани потребители, влезли в системата с потребителско име и парола. По този начин, кандидатите подали проектно предложение по дадена процедура имат възможност да обявяват процедури за избор на изпълнител преди приключването на процеса по оценка и сключването на АДБФП, включително да изберат изпълнители и да извършат разходите на собствен риск и изцяло за собствена сметка.

Следва да се има предвид, че всеки един заявен разход включен в проектното предложение е обект на оценка от страна на оценителната комисия по отношение на неговата допустимост и финансови параметри. В процеса на оценка са възможни три хипотези: одобрение на всички заявени разходи, частично одобрение на заявените разходи и отхвърляне на проектното предложение. В този смисъл, при отказ на проектното предложение или при наличие на недопустими разходи, необходими за изпълнението на проекта, то те остават изцяло за сметка на кандидата.

Достъп до „ИСУН 2020 – Модул за управление на проекти и отчитане“ кандидатите вече в ролята си на бенефициенти по Програмата получават след подписване на АДБФП. Чрез него те предоставят информация за проведения избор на изпълнител съответствие с Условията за изпълнение по процедурата за разходите по проекта. След публикуването на тази информация, Управляващият орган извършва последващ контрол на проведените процедури за избор на изпълнител.

Повече информация за функционалностите на подмодул „Моите е-тръжни процедури“ може да намерите в Ръководство за потребителя за модул „Е-кандидатстване” –

<https://files2020.government.bg/7b89e1d3-8e0b-4e93-b289-ba240f2661f2?access_token=jJPzSjrKftd1LQaKeXQ6Bhy5ZbboDCzF4NoUJD5cibMgJXjMp9celyRe2xuC9V8-e6XkboWfCl7AsOzpy3nzrFbvmIKc5gITND7w79vJTcL2Kn6Iaegm2BAnriNIFAfzAPZe3gePv03MgdeCxqnGIvykIk6W0n1FchxM-MujwpP96MtyPdure1ox86q9CZnu13B7zU3AbcdrBZNNlqyEVeBPjwf0A4P1n0JJcoc9A8xEPZQEj-fM4CU0XDtbE7pUcape113d0kXbumLFBv-kNg>